80/1073/ETY: Komission päätös, tehty 24 päivänä lokakuuta 1980, neuvoa-antavan elintarvikekomitean uusista säännöistä



Virallinen lehti nro L 318 , 26/11/1980 s. 0028 - 0031

Suomenk. erityispainos Alue 13 Nide 11 s. 0015

Espanjank. erityispainos: Luku 13 Nide 11 s. 0085

Ruotsink. erityispainos Alue 13 Nide 11 s. 0015

Portugalink. erityispainos: Luku 13 Nide 11 s. 0085



KOMISSION PÄÄTÖS, tehty 24 päivänä lokakuuta 1980, neuvoa-antavan elintarvikekomitean uusista säännöistä (80/1073/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisöjen perustamissopimuksen, sekä katsoo, että komissio on velvollinen kuulemaan teollisuutta, kauppaa ja kuluttajaryhmiä sekä tiedottamaan näille elintarvikelainsäädännön yhdenmukaistamiseen liittyvistä ongelmista, komission päätöksellä 75/420/ETY(1), sellaisena kuin se on muutettuna päätöksellä 78/758/ETY(2), perustetun neuvoa-antavan elintarvikekomitean avulla komissio voi hankkia kaupan, teollisuuden ja kuluttajaryhmien näkemykset sen yksikköjen laatimista lainsäädäntöehdotuksista, erityisesti tapauksissa, jolloin niiden taloudelliset vaikutukset on tarpeen selvittää, kauppa, teollisuus ja kuluttajaryhmät saavat myös komitean avulla tilaisuuden tuoda esiin elintarvikelainsäädännön yhdenmukaistamiseen liittyviä asioita, komitean toiminnasta sen perustamisen 26 päivänä kesäkuuta 1975 jälkeen saatu kokemus on osoittanut, että komitean sääntöjä on tarpeen muuttaa, ja uudelleenjärjestämisen yhteydessä yhteisömaiden kaupallisten järjestöjen komitea (COCCEE), joka on yksi päätöksen 75/420/ETY 4 artiklan 1 kohdassa luetelluista järjestöistä, on esittänyt tarpeen ottaa huomioon uudet, kauppaa yhteisön tasolla edustavat järjestöt, ON PÄÄTTÄNYT SEURAAVAA: 1 artikla 1. Komission yhteyteen perustetaan neuvoa-antava elintarvikekomitea. Komissio voi kuulla sitä kaikissa elintarvikelainsäädännön yhdenmukaistamista koskevissa asioissa. 2. Komitean pysyvät jäsenet voivat kiinnittää komission huomiota tarpeeseen kuulla komiteaa tai tiedottaa sille mistä tahansa viimeksi mainitun toimivaltaan kuuluvasta asiasta, josta siltä ei ole pyydetty lausuntoa. 2 artikla 1. Komiteassa on 10 pysyvää jäsentä ja 20 asiantuntijaa, jotka edustavat viittä talouden alaa eli maataloutta, kauppaa, kuluttajia, teollisuutta ja työnantajia. 2. Kullakin 1 kohdassa mainitulla ryhmällä on kaksi pysyvää jäsentä, joita avustaa neljä asiantuntijaa. 3. Pysyvien jäsenten tehtävänä on varmistaa työn yhteensovittaminen ryhmissään. Heidän toimintakautensa on kolme vuotta ja se on uudistettavissa. He pysyvät tehtävässään, kunnes heidän tilalleen nimetään uusi jäsen tai kunnes heidän nimityksensä uudistetaan. Pysyvän jäsenen toimikausi päättyy kolmivuotiskauden lopussa taikka jäsenen irtisanoutumisen tai kuoleman takia. Pysyvän jäsenen sijaisen toimikausi kestää saman ajan kuin muiden pysyvien jäsenten toimikausi. 4. Liitteessä luetellut toimielimet ja järjestöt ehdottavat komissiolle edustamiensa alojen puolesta ehdokkaat nimettäväksi pysyviksi jäseniksi ja nimeävät heitä avustavat asiantuntijat. Ne esittävät komissiolle, kukin edustamaltaan alalta neljä, eri kansallisuutta olevaa ehdokasta, joista komissio nimeää pysyvät jäsenet. Ne toimittavat komitean sihteeristölle kirjallisena kahdeksan päivää ennen kutakin kokousta niiden asiantuntijoiden nimet ja osoitteet, joita ne ehdottavat avustamaan esityslistassa ilmoitettujen asioiden käsittelyssä. 5. Jos komiteassa edustettuna olevaa ryhmää vastaavaa yhteisön toimielintä tai järjestöä ei ole, komissio nimeää tuon ryhmän pysyvät jäsenet yhteisön tasolla perustettujen ryhmää lähinnä edustavien järjestöjen ehdotusten perusteella noudattaen 4 kohdassa säädettyä menettelyä. Tässä tapauksessa komission nimeämät pysyvät edustajat nimeävät yhdessä edellä tarkoitettujen järjestöjen kanssa heitä avustavat asiantuntijat. 6. Toimielimet ja järjestöt, jotka esittävät ehdokasta nimettäväksi pysyväksi jäseneksi voivat pyytää komissiota nimeämään uuden jäsenen hänen tilalleen hänen toimiaikanaan. 3 artikla 1. Komitean puheenjohtajana on kolmivuotiskauden ajan joku sen pysyvistä, jotakin talouden alaa edustavista jäsenistä. 2. Puheenjohtaja valitaan ensimmäisessä salaisessa lippuäänestyksessä kahden kolmasosan enemmistöllä läsnä olevien pysyvien edustajien äänistä ja seuraavassa salaisessa lippuäänestyksessä yksinkertaisella enemmistöllä läsnä olevien pysyvien jäsenien äänistä. 3. Pysyvät jäsenet valitsevat 2 kohdassa säädettyä menettelyä noudattaen kaksi varapuheenjohtajaa niistä pysyvistä jäsenistä, jotka edustavat sellaista talouden alaa, johon puheenjohtaja ei kuulu. 4 artikla Komissio huolehtii komitean sihteeristötehtävistä. Se laatii kokousten esityslistat, kutsuu jäsenet, joiden läsnäolo on tarpeen, ja toimittaa heille asiakirjat. 5 artikla Komitea voi asettaa työryhmiä selvittämään teknisiä asioita elintarvikelainsäädännön valmistelemista varten. Komissio järjestää näille työryhmille puheenjohtajan ja sihteeristön. 6 artikla Komissio voi kutsua asiantuntijoita, joilla on erityistä asiantuntemusta esityslistalla olevasta asiasta ja jotka eivät kuulu komitean työryhmiin, osallistumaan komitean tai sen työryhmien työskentelyyn. Näin kutsuttu henkilö osallistuu ainoastaan sen asiakohdan käsittelyyn, jota varten hänet on kutsuttu. 7 artikla Komission niiden yksiköiden edustajat, jotka liittyvät asiaan, osallistuvat komitean ja sen työryhmien kokouksiin. 8 artikla 1. Komissio voi liitteessä lueteltujen toimielinten tai järjestöjen ehdotuksesta nimetä tarkkailijoita luottamuksellisen hallinnollisen yhteistyön aikaansaamiseksi komitean sihteeristön kanssa pysyvien edustajien toimikaudeksi. 2. Tarkkailijat voivat osallistua komitean ja työryhmien kokouksiin. Ne eivät saa osallistua keskusteluihin. 9 artikla 1. Komitean ja sen työryhmien käymien keskustelujen jälkeen ei äänestetä. 2. Jos komiteaa kuullaan säädösehdotuksesta tai jos komissio pyytää lausuntoa 2 artiklan 1 kohdassa tarkoitetulta työryhmältä asiasta, joka kuuluu komitean toimivaltaan, sihteeristö laatii lausuntoluonnoksen, joka toimitetaan komitean pysyville jäsenille. Määräajassa, jonka komissio asettaa kuultuaan pysyviä jäseniä, sihteeristö kokoaa komitean kokouksen osanottajilta esitykset korjauksiksi. Jollei esityksiä ole saatu asetetussa määräajassa, lausunto katsotaan hyväksytyksi. 3. Edellä 5 artiklassa tarkoitettujen työryhmien käymistä keskusteluista pidetään pöytäkirjaa, joka toimitetaan työryhmien jäsenille, komitean pysyville jäsenille ja tarkkailijoille 2 kohdassa säädetyin edellytyksin. 10 artikla Osallistumisesta komitean ja sen työryhmien työskentelyyn ei makseta palkkiota. 11 artikla Lausunnot tai keskusteluista laaditut pöytäkirjat toimitetaan neuvostolle ja pysyvälle elintarvikekomitealle niiden pyynnöstä. 12 artikla Ne, jotka osallistuvat komitean kokouksiin, eivät saa luovuttaa ulkopuolisille tietoa, jonka he ovat saaneet komitean tai sen työryhmien työskentelyn yhteydessä, jos komissio ilmoittaa, että pyydetty lausunto tai esitetty pyyntö on luottamuksellinen, edellä sanotun kuitenkaan rajoittamatta perustamissopimuksen 214 artiklan soveltamista. 13 artikla Kumotaan päätös 75/420/ETY. 14 artikla Tämä päätös tulee voimaan 26 päivänä marraskuuta 1980. Tehty Brysselissä 24 päivänä lokakuuta 1980. Komission puolesta Étienne DAVIGNON Komission jäsen (1) EYVL N:o L 182, 12.7.1975, s. 35 (2) EYVL N:o L 251, 14.9.1978, s. 18 LIITE Luettelo 2 artiklan 4 kohdassa tarkoitetuista toimielimistä ja järjestöistä >TAULUKON PAIKKA>